ශ්‍රී ලංකාවේ පළාත් පාලන ඡන්ද විමසීම, 2025

**ශ්‍රී ලාංකික පළාත් පාලන මැතිවරණය, 2025** යනු, ශ්‍රී ලංකාවෙහි 17 වන පළාත් පාලන මැතිවරණය වෙයි. මෙම ඡන්ද විමසීමෙන් වසර 4ක ධුර කාලයක් සඳහා සභිකයින් තෝරා පත් කර ගනු ඇත.  2025 මාර්තු 17 සිට මාර්තු 20 දක්වා නාමයෝජනා භාර ගත් අතර මෙම ඡන්ද විමසීම 2025 මැයි 6 වැනිදා පැවැත්වීමට නියමිතය. පළාත් පාලන ආයතන 336කට සභිකයින් තෝරා පත් කර ගැනීමට ශ්‍රී ලාංකිකයන් සුදුසුකම් ලබයි.

## පසුබිම 
ශ්‍රී ලංකාවේ පළාත් පාලන ආයතන සඳහා අවසන් වරට මැතිවරණයක් පැවැත්වූයේ 2018 වසරේදීය. එහිදී අලුතින් පිහිටුවන ලද ශ්‍රී ලංකා පොදුජන පෙරමුණ 40%ක ඡන්ද ප්‍රතිශතයක් ලබා ගනිමින් බහුතර ආසන සංඛ්‍යාවක් දිනා ගැනීමට සමත්විය.

එම පෙරමුණේ ජනාධිපතිධුර අපේක්ෂක ගෝඨාභය රාජපක්ෂ 2019 වසරේ පැවති ජනාධිපතිවරණය ජයග්‍රහණය කළ අතර, ඔහුගේ සොහෝදරයා වන හිටපු ජනාධිපති මහින්ද රාජපක්ෂගේ නායකත්වය යටතේ 2020 වසරේ පැවති මහ මැතිවරණයද ජයග්‍රහණය කළේය. ඒ හේතුවෙන් ශ්‍රී ලංකා පොදුජන පෙරමුණ ශ්‍රී ලංකාවේ පාලක පක්ෂය බවට පත්වුණි.

ගෝඨාභය රාජපක්ෂ මහතාගේ පාලන සමය තුළ කොවිඩ්-19 ව්‍යාප්ත වසංගතය, දරුණු ආර්ථික අර්බුදය ඇතුළු සමාජීය, දේශපාලනික සහ පරිපාලනමය අභියෝගවලට මුහුණ දීමට සිදු විය. මෙම අභියෝග හේතුවෙන් 2022 වසරේදී දිවයින පුරා ආණ්ඩු විරෝධී උද්ඝෝෂණවලට හෝ අරගලයකට තුඩු දුන් අතර මෙරට දේශපාලනික අර්බුදයකට ලක්විය.

එල්ලවූ මහජන විරෝධයේ ප්‍රතිඵලයක් ලෙස ගෝඨාභය රාජපක්ෂ රටින් පළා ගොස් ජනාධිපති ධුරයෙන් ඉල්ලා අස්වූ අතර මහින්ද රාජපක්ෂ ද අග්‍රාමාත්‍ය ධුරයෙන් ඉල්ලා අස්විය. රනිල් වික්‍රමසිංහ මහතා ප්‍රථමයෙන් අග්‍රාමාත්‍ය ධුරයට පත් වූ අතර ගෝඨාභය රාජපක්ෂ මහතාගේ ඉල්ලා අස්වීමෙන් පසු ඔහු වැඩබලන ජනාධිපතිධුරයටට පත්විය. ගෝඨාභය රාජපක්ෂ මහතාගේ ඉතිරි ධුර කාලය සඳහා 2022 ජූලි 21 වැනිදා පාර්ලිමේන්තුවේ පැවැති විශේෂ ඡන්ද විමසීමකදී, රනිල් වික්‍රමසිංහ මහතා ශ්‍රී ලංකාවේ 8 වැනි විධායක ජනාධිපතිවරයා ලෙස තේරී පත් විය.

2024 සැප්තැම්බර් 21 වැනිදා පැවති ජනාධිපතිවරණයේදී, ජාතික ජන බලවේගයේ ජනාධිපතිධුර අපේක්ෂක අනුර කුමාර දිසානායක, විපක්ෂ නායක සජිත් ප්‍රේමදාස සහ එවක ජනාධිපති රනිල් වික්‍රමසිංහ පරාජය කරමින් ශ්‍රී ලංකාවේ 9 වැනි විධායක ජනාධිපතිවරයා බවට පත්විය. ඉන්පසු පැවති මහ මැතිවරණයේදී, ජාතික ජන බලවේගය ආසන 159ක් සහ ඡන්ද 61.56%ක් ලබා ගනිමින් අති බහුතරයක් දිනා ගැනීමට සමත්විය. ඒ හේතුවෙන් ජාතික ජන බලවේගය ශ්‍රී ලංකාවේ පාලක පක්ෂය බවට පත්වනු ඇත. 

2023 පෙබරවාරි 13 වැනිදා රජයේ මුද්‍රණාලයාධිපතිනී ගංගානි කල්පනී ලියනගේ මහත්මිය මැතිවරණ කොමිෂන් සභාවට ලිපියක් යවමින් කියා සිටියේ පළාත් පාලන මැතිවරණයට අදාළ තැපැල් ඡන්ද විමසීමට ඡන්ද පත්‍රිකා මුද්‍රණය කිරීමේ සම්පූර්ණ පිරිවැය මැතිවරණ කොමිෂන් සභාව විසින් ගෙවන තුරු ඡන්ද පත්‍රිකා මුද්‍රණය කිරීම නොහැකි වනු ඇති බවයි. එහි ප්‍රතිඵලයක් ලෙස පළාත් පාලන මැතිවරණයට අදාළ තැපැල් ඡන්ද විමසීම දිනයක් නොමැතිව කල් දැමීමට සිදුවිය. පෙබරවාරි අග වන විට, මේ මැතිවරණය සඳහා රජය මහා භාණ්ඩාගාරයෙන් මුදල් ප්‍රසම්පාදන ලබා දී නොතිබූ බැවින් මැතිවරණය නොපවත්වනු ඇතැයි සැකයක් පැවතුනි. ආර්ථික අර්බුදයේ ප්‍රතිඵලයක් ලෙස මුදල් නොමැතිකම හේතුවෙන් මැතිවරණය නොපැවැත්විය යුතු බව එවකට ජනාධිපති රනිල් වික්‍රමසිංහ මහතා ප්‍රකාශ කළේය. 2023 පෙබරවාරි 24 වැනිදා, මැතිවරණ කොමිෂන් සභාව නිල වශයෙන් පළාත් පාලන මැතිවරණය කල් දැමූ අතර, පළමුව එම වසරේ අප්‍රේල් 25 වැනිදාට නැවත මැතිවරණය නියම කළ නමුත් පසුව ඡන්දය නැවතත් කල් දැමීය.

### නීතිමය පියවර 
2024 අගෝස්තු 22 වැනිදා, පළාත් පාලන ආයතන ඡන්ද විමසීම නියම කළ පරිදි නොපැවැත්වීමෙන් මැතිවරණ කොමිෂන් සභාවේ සාමාජිකයින් සහ එවක මුදල් අමාත්‍යවරයා වන රනිල් වික්‍රමසිංහ මහතා මූලික මිනිස් අයිතිවාසිකම් උල්ලංඝනය කර ඇති බවට ශ්‍රී ලංකා ශ්‍රේෂ්ඨාධිකරණය තීන්දු කළේය.

2024 දෙසැම්බර් 3 වැනිදා, 2023 වසරේදී පැවැත්වීමට නියමිතව තිබූ පළාත් පාලන ආයතන ඡන්ද විමසීම සඳහා කැඳවනු ලැබූ නාමයෝජනා ආපසු කැඳවීම පිණිස ලැබුණු නාමයෝජනා අවලංගු කර නව නාමයෝජනා කැඳවීම සඳහා විශේෂ පනත් කෙටුම්පත සකස් කර ගැනීමට නීති කෙටුම්පත් සම්පාදකට උපදෙස් ලබා දීමට අමාත්‍ය මණ්ඩලය අනුමැතිය ලබා දී ඇති බව කැබිනට් මාධ්‍ය ප්‍රකාශක නලින්ද ජයතිස්ස ප්‍රකාශ කළේය. මෙම පනත් කෙටුම්පත 2025 ජනවාරි 1 වැනිදා ගැසට් කර අතර 2025 ජනවාරි 9 වැනිදා පාර්ලිමේන්තුවට ඉදිරිපත් කළේය.

ශ්‍රී ලංකා මුස්ලිම් කොංග්‍රසයේ මහලේකම් පාර්ලිමේන්තු මන්ත්‍රී නිසාම් කාරියප්පර් ඇතුළු පාර්ශ්ව විසින් පළාත් පාලන ඡන්ද විමසිම් විශේෂ විධිවිධාන පනත් කෙටුම්පතේ ව්‍යවස්ථානුකූලභාවය අභියෝගයට ලක් කරමින් ශ්‍රේෂ්ඨාධිකරණයට පෙත්සමක් ගොනු කරනු ලැබුවා. ශ්‍රේෂ්ඨාධිකරණය 2025 ජනවාරි 27 වැනිදා පෙත්සම් විභාගය අවසන් කරමින් එහි තීන්දුව කථානායක ජගත් වික්‍රමරත්නට සහ ජනාධිපති අනුර කුමාර දිසානායකට යොමු කළේය. 2025 පෙබරවාරි 14 වැනිදා, කථානායකවරයා ශ්‍රේෂ්ඨාධිකරණයේ තීන්දුව පාර්ලිමේන්තුවට දැනුම් දුන්නේය. පළාත් පාලන ආයතන ඡන්ද විමසීම් විශේෂ විධිවිධාන පනත් කෙටුම්පතේ ඇතැම් වගන්ති ආණ්ඩුක්‍රම ව්‍යවස්ථාවට පටහැනි බවත්, එය බලාත්මක කිරීම සඳහා විශේෂ බහුතරයක් අවශ්‍ය වන බවත් එහි තීන්දුව සඳහන් කළේය. මෙම පනත් කෙටුම්පත 2025 පෙබරවාරි 17 වැනිදා විවාදයට ගෙන සංශෝධන රහිතව විශේෂ බහුතරයකින් සම්මත විය. එදිනම කථානායක ජගත් වික්‍රමරත්න පනත් කෙටුම්පතට සිය සහතිකය සටහන් කළ අතර මෙම පනත් කෙටුම්පත *2025 අංක 01 දරන පළාත් පාලන ආයතන ඡන්ද විමසීම් (විශේෂ විධිවිධාන) පනත* ලෙස බලාත්මක විය. 

2025 පෙබරවාරි 17 වැනිදා, පළාත් පාලන ආයතන 337 ක ධුර කාලය 2025 ජුනි 2 වැනිදා සිට ආරම්භ කළ යුතු බව රාජ්‍ය පරිපාලන, පළාත් සභා සහ පළාත් පාලන අමාත්‍ය චන්දන අබේරත්න මහතා අතිවිශේෂ ගැසට් නිවේදනයක් නිකුත් කරමින් දැනුම් දුන්නේය. පළාත් පාලන ආයතන 337ට මහ නගර සභා 27ක්, නගර සභා 36ක් සහ ප්‍රාදේශීය සභා 274ක් ද ඇතුළත් වේ.

2025 මාර්තු 3 වැනිදා, මැතිවරණ කොමිෂන් සභාව නිවේදනය නිකුත් කරමින් කියා සිටියේ පළාත් පාලන ආයතන ඡන්ද විමිසම සඳහා නාමයෝජනා භාරගැනීමේ කාලය 2025 මාර්තු 17 සිට 2025 මාර්තු 20 වැනිදා පස්වරු 12:00 දක්වා පිළිගනු ලබන බවයි. අංක 2424/02 දරන අති විශේෂ ගැසට් පත්‍රයේ සඳහන් කර ඇති පරිදි, පළාත් පාලන ආයතන 337ක් සඳහා නාමයෝජනා පිළිගනු ලැබේ. කෙසේ වෙතත් අධිකරණ ක්‍රියාමාර්ග හේතුවෙන් කල්ගිය, කල්මුණේ මහ නගර සභාව සහ දෙහිඅත්තකණ්ඩිය, මන්නාරම, පුනාකරි යන ප්‍රාදේශිය සභා සදහා 2025 මාර්තු 10 වන දින නාමයෝජනා භාරගත් අතර ඒ්වායේ ඡන්දයද 2025 මැයි 06 පවත්වන බව මැතිවරණ කොමිසම නිවේදනය කලහ. නමුත් ඇල්පිටිය යන ප්‍රාදේශීය සභා සඳහා මැතිවරණ කලින් පැවැත්විය.

## මැතිවරණ කාල රාමුව
## ඡන්ද ක්‍රමය 
2012 අංක 22 දරන, 2016 අංක 1 දරන සහ 2017 අංක 16 දරන පළාත් පාලන ආයතන මැතිවරණ (සංශෝධන) පනත්වල දක්වා ඇති පරිදි, මිශ්‍ර සමානුපාතික ක්‍රමය භාවිතා කරමින් පළාත් පාලන ආයතන මැතිවරණ පවත්වනු ලැබේ. ඒනම් 60% ක් කොට්ඨාශ වලින් ද (තනි-මන්ත්‍රී සහ බහු-මන්ත්‍රී යන දෙකම) සහ 40% ක් සමානුපාතික නියෝජනය ලැයිස්තු වලින්ද වන ආකාරයටයි.
සීමා නිර්ණය කොමිෂන් සභාව විසින් සියලුම පළාත් පාලන ආයතන සඳහා කොට්ඨාශ සංඛ්‍යාව නිර්වචනය කර ඇති අතර, එම විස්තර ගැසට් මගින්  (2015 අගෝස්තු 21 දින අංක 1928/26 සහ 2017 පෙබරවාරි 17 දින අංක 2006/44) ප්‍රකාශයට පත් කර ඇත.

දේශපාලන පක්ෂ සහ ස්වාධීන කණ්ඩායම් නාමයෝජනා ලැයිස්තු දෙකක් ඉදිරිපත් කළ යුතු අතර, එමඟින් මුළු අපේක්ෂක සංඛ්‍යාව පළාත් පාලන ආයතනයේ අවශ්‍ය සාමාජිකත්වයට සමාන විය යුතුය. ඊට අමතරව, සමානුපාතික ලැයිස්තුවට අමතර අපේක්ෂකයින් තිදෙනෙකු ඇතුළත් විය යුතුය. 

2025 දී, මැතිවරණ කොමිසම නාමයෝජනා ලැයිස්තු වල තරුණ නියෝජනය 25% ඉක්මවිය යුතු බවට නියෝග කළේය. කොට්ඨාශ මට්ටමේ නාමයෝජනා ලැයිස්තු වල අවම වශයෙන් කාන්තා අපේක්ෂකයින් 25% ක් ඇතුළත් වන බව දේශපාලන පක්ෂ සහතික කළ යුතු අතර, සමානුපාතික නාමයෝජනා ලැයිස්තු වල කාන්තා නියෝජනය 50% ක් තිබිය යුතුය.

2025 මාර්තු 1 වන දින මැතිවරණ කොමිසම විසින් නිකුත් කරන ලද *අතිවිශේෂ ගැසට්* නිවේදනයක මගින්, එක් එක් පළාත් පාලන ආයතනය සඳහා නම් කළ යුතු අපේක්ෂකයින් සංඛ්‍යාව, පළමු සහ දෙවන නාමයෝජනා පත්‍රවල අවශ්‍ය නාමයෝජනා, තැන්පතු මුදල් සහ අවම කාන්තා සහ තරුණ අපේක්ෂකයින් සංඛ්‍යාව විස්තර කර ඇත. 25% ක නියෝජනයක් පවත්වා ගැනීම සඳහා සෑම පළාත් පාලන ආයතනයක් සඳහාම තෝරා පත් කර ගත යුතු කාන්තා මන්ත්‍රීවරුන් සංඛ්‍යාව ද එහි සඳහන් කර ඇත.

## පළාත් පාලන ආයතන ලැයිස්තුව 
මැතිවරණ කොමිසම මගින් නිකුත් කල අතිවිශේෂ ගැසට් නිවේදනය අනුව ඇති පලාත් පාලන ආයතන ලැයිස්තුව.
### කොළඹ දිස්ත්‍රික්කය 
### ගම්පහ දිස්ත්‍රික්කය 
### කළුතර දිස්ත්‍රික්කය 
### මහනුවර දිස්ත්‍රික්කය 
### මාතලේ දිස්ත්‍රික්කය 
### නුවරඒළිය දිස්ත්‍රික්කය 
### ගාල්ල දිස්ත්‍රික්කය 
***ඇල්පිටිය ප්‍රාදේශිය සභාවෙහි මැතිවරණය පෙර පැවැත්විය.

### මාතර දිස්ත්‍රික්කය 
### හම්බන්තොට දිස්ත්‍රික්කය 
### යාපනය දිස්ත්‍රික්කය 
### මන්නාරම දිස්ත්‍රික්කය 
### වව්නියාව දිස්ත්‍රික්කය 
### මුලතිව් දිස්ත්‍රික්කය 
### කිලිනොච්චි දිස්ත්‍රික්කය 
### මඩකලපුව දිස්ත්‍රික්කය 
### අම්පාර දිස්ත්‍රික්කය 
### ත්‍රිකුණාමලය දිස්ත්‍රික්කය 
### කුරුණෑගල දිස්ත්‍රික්කය 
### පුත්තලම දිස්ත්‍රික්කය 
### අනුරාධපුර දිස්ත්‍රික්කය 
### පොලොන්නරුව දිස්ත්‍රික්කය 
### බදුල්ල දිස්ත්‍රික්කය 
### මොණරාගල දිස්ත්‍රික්කය 
### රත්නපුර දිස්ත්‍රික්කය 
### කෑගල්ල දිස්ත්‍රික්කය 
## මෑත ශ්‍රී ලාංකික මැතිවරණ ප්‍රතිඵල 
## තරග කරන පක්ෂ
## මතභේද සහ ප්‍රචණ්ඩක්‍රියා 
### නාමයෝජනා පත්‍ර ප්‍රතික්ෂේප කිරීම සහ නීතිමය ක්‍රියාමාර්ග 
2025 මාර්තු 21 වන දින, මැතිවරණ නීතිවල දක්වා ඇති නිර්ණායක සපුරාලීමට අපොහොසත් වීම හේතුවෙන් නාමයෝජනා ලැයිස්තු 400 කට අධික සංඛ්‍යාවක් ප්‍රතික්ෂේප වූ බව මැතිවරණ කොමිසම වාර්තා කළේය. කාන්තා සහ තරුණ නියෝජනය සඳහා අනිවාර්ය ප්‍රතිශතයන් ලබා ගැනීමට අපොහොසත් වීම මෙන්ම අපේක්ෂකයින් සඳහා අවශ්‍ය ලියකියවිලි වල ගැටලු ඊට හේතු විය.

2025 අප්‍රේල් 4 වන දින, අභියාචනාධිකරණය කලින් ප්‍රතික්ෂේප කරන ලද නාමයෝජනා ලැයිස්තු 37 ක් පිළිගැනීමට නියෝග කළ අතර, එම ගැටලුව සම්බන්ධයෙන් ශ්‍රේෂ්ඨාධිකරණය පෙත්සම් 50 කට වැඩි ප්‍රමාණයක් ප්‍රතික්ෂේප කළේය. අප්‍රේල් 10 වන දින, අභියාචනාධිකරණය කලින් ප්‍රතික්ෂේප කරන ලද තවත් නාමයෝජනා පත්‍ර 35 ක් පිළිගැනීමට නියෝග කළේය. 2025 

2025 අප්‍රේල් 7 වන දින, අභියාචනාධිකරණය විසින් කොළඹ මහ නගර සභාව (CMC) සහ හාරිස්පත්තුව, කුලියාපිටිය, පන්විල, පාතදුම්බර සහ උඩපලාත යන ප්‍රාදේශීය සභා ඇතුළු පළාත් පාලන ආයතන කිහිපයක මැතිවරණ පැවැත්වීම සම්බන්ධ වැඩිදුර ක්‍රියාමාර්ග අත්හිටුවමින් අතුරු නියෝගයක් නිකුත් කරන ලදී. පෙත්සම් විභාගය සඳහා අධිකරණය විසින් දින නියම කරන ලද දිනය වන මැයි 16 වන දින දක්වා මෙම තහනම් නියෝගය ක්‍රියාත්මක වීමට නියමිතව තිබුණි. 
කෙසේ වෙතත්, 2025 අප්‍රේල් 11 වන දින, අභියාචනාධිකරණය විසින් එම තහනම් නියෝගය ඉවත් කර CMC ඇතුළු පළාත් පාලන ආයතන 18 ක් සඳහා මැතිවරණ පැවැත්වීමට අවසර දෙන ලදී. මෙම පළාත් පාලන ආයතන සඳහා කලින් ප්‍රතික්ෂේප කරන ලද නාමයෝජනා පත්‍ර පිළිගැනීමට ද අධිකරණය නියෝගයක් නිකුත් කළේය.
### ඝාතනය
2025 අප්‍රේල් 22 වන දින, **කොලොන්නාව නගර සභාව** සඳහා ශ්‍රී ලංකා පොදුජන පෙරමුණ (SLPP) අපේක්ෂකයෙකු වූ ඩෑන් ප්‍රියසාද්, පුද්ගලයින් දෙදෙනෙකු විසින් වෙඩි තබා ඝාතනය කරන ලදී.

## ඡන්ද භාවිතය
රට පුරා ලියාපදිංචි ඡන්දදායකයින් 17,296,330 න් 17,156,338 ක් මෙම මැතිවරණයේදී ඡන්දය ප්‍රකාශ කිරීමට සුදුසුකම් ලබා ඇති අතර, කල්මුණේ මහ නගර සභාව සහ ඇල්පිටිය ප්‍රාදේශීය සභාව සඳහා මැතිවරණ නොපැවැත්වේ. රට පුරා ඡන්ද මධ්‍යස්ථාන 13,759 කදී ඡන්දය ප්‍රකාශ කිරීම පැවැත්වෙන අතර, පිළිගත් දේශපාලන පක්ෂ 49 ක් සහ ස්වාධීන කණ්ඩායම් 257 ක් නියෝජනය කරමින් අපේක්ෂකයින් 75,589 ක් ඉදිරිපත්ව සිටිති.

### තැපැල් ඡන්දය
මුලින් තැපැල් ඡන්දය 2025 අප්‍රේල් 22 සිට 24 දක්වා පැවැත්වීමට නියමිතව තිබූ අතර, අප්‍රේල් 28 සහ 29 යන දිනවල පෙර දිනවල ඡන්දය ප්‍රකාශ කිරීමට නොහැකි වූ ඡන්දදායකයින් සඳහා වෙන් කරන ලදී. කෙසේ වෙතත්, අප්‍රේල් 17 වන දින, මැතිවරණ කොමිසම තැපැල් ඡන්දය අප්‍රේල් 24, 25, 28 සහ 29 යන දිනවල නැවත කාලසටහන්ගත කළේය. එය පූර්ව අනුමත අයදුම්කරුවන්ට සීමා වේ, ප්‍රධාන වශයෙන් මැතිවරණ රාජකාරි නිසා මැතිවරණ දිනයේ ඡන්දය ප්‍රකාශ කිරීම වළක්වන රජයේ සේවකයින්ට.

තැපැල් ඡන්ද විමසීම අප්‍රේල් 24 වන දින ආරම්භ වූ අතර නියමිත පරිදි අප්‍රේල් 29 වන දින අවසන් විය. 

### ඡන්ද දිනය
ඡන්දය ප්‍රකාශ කිරීම 2025 මැයි 6 වන දින පෙ.ව. 07:00 ට ආරම්භ වී ප.ව. 16:00 ට අවසන් විය. 

## ප්‍රතිළුලය
### ජාතික වශයෙන්
### දිස්ත්‍රික්කය
## බලය පිහිටුවීම 
දේශපාලන පක්ෂයක් හෝ ස්වාධීන කණ්ඩායමක් විසින් බහුතර බලය හිමි කර ගනු ලැබ ඇති පළාත් පාලන ආයතන 161කට අදාළව සභා පිහිටුවීම 2025 ජුනි 2 දින සිදුවිය. අනෙක් ආයතන වල බලය පිහිටුවීම විවිධ දින වලදී සිදුවිය.

### බස්නාහිර පළාත 
කොළඹ මහනගර සභාවේ බලය පිහිටුවීමට ජාතික ජන බලවේගය සමත්විය. සීතාවක ප්‍රාදේශීය සභාව‌වේ පළමු සභා වාරය දින නියමක් නොමැතිව කල් ගියේ සභාපති තේරීමේ ඡන්ද විමසීම පිළිබද වු මතභේද හේතුවෙනි. මතුගම ප්‍රාදේශීය සභාවේ බලය පිහිටුවීමට සමගි ජන බලවේගය සමත් විය.

### වයඹ පළාත 
කුරුණෑගල මහ නගර සභාවේ බලය තහවුරු කර ගැනීමට ජාතික ජන බලවේගය  සමත් විය.
ශ්‍රී ලංකා පොදුජන පෙරමුණ උඩුබද්දාව ප්‍රාදේශීය සභාව සහ කුලියාපිටිය ප්‍රාදේශීය සභාවේ බලය පිහිටුවීමට සමත් විය.
### දකුණු පළාත 
නාගොඩ ප්‍රාදේශීය සභාවේ බලය පිහිටුවීමට ශ්‍රී ලංකා පොදුජන පෙරමුණ සමත් විය.

### මධ්‍යම පළාත 
වලපනේ ප්‍රාදේශීය සභාවේ බලය ජාතික ජනබල වේගය විසින් පිහිටවිය.කොටගල ප්‍රාදේශීය සභාවේ සහ ආගරපතන ප්‍රාදේශීය සභාවේ බලය ලංකා කම්කරු කොංග්‍රසය ලබා ගැනීම සමත් විය.

### සබරගමුව පළාත 
### ඌව පළාත 
හපුතලේ නගර සභාවේ බලය ස්වාධීන කණ්ඩායමක් විසින් පිහිටවිය.

### උතුරු මැද පළාත 
### උතුරු පළාත 
ඉලංකෙයි තමිල් අරසු පක්ෂය ඩෙල්ෆ් ප්‍රාදේශීය සභාවේ බලය පිහිටුවීමට සමත් විය.
### නැගෙනහිර පළාත 
කරෙයිනගර් ප්‍රාදේශීය සභාවේ බලය හිමිකරගෙන ඇත්තේ ස්වාධීන කණ්ඩායමකි.

## සටහන්
;ප්‍රතිළුලය

## මූලාශ්‍ර
ප්‍රවර්ගය:2025
ප්‍රවර්ගය:ශ්‍රී ලංකාවේ පළාත් පාලන මැතිවරණ